**М.Б. Ахметкалиева**

**(Талдыкорган, Казахстан)**

**ЖАСТАРДЫ ЭТНОС СУБЪЕКТІСІ РЕТІНДЕ ҚАЛЫПТАСТЫРУДЫҢ ЕРЕКШЕЛІКТЕРІ**

Қазіргі кезеңдегі әлеуметтік қарым-қатынастардың дамуы барысында, жаһандану мәселесі ерекше бөлініп көзге түседі. Жаһандану процесін зерттеушілердің пікірінше, адамзат дамуының екі-ақ бағыты бар. Бірінші бағыт бойынша барлық этникалық мәдениеттер бір-бірімен араласып, ассимиляцияланады деп күтілсе, екінші бағыт бойынша олардың бір-біріне жалпы қарсы тұруы болжанады. Екі жағдайда да дамудың қайнар көзі -объективті әлеуметтік қарама-қайшылық — жоғалады, яғни ассимиляциялану кезінде әлсіз этностар мәдениеті жойылады. Бұндай жағдайда мәдениет қоғамдастықстары бірдей болады, ал жалпы қарсы тұру кезінде этностар мәдениетінің өзара әрекеттесуіне жол берілмейді. Бірақ, бұл аса күрделі мәселелерді шешудің тағыда бір жолы бар. Ол - этностар мәдениетінің бірін-бірі толықтыруы, олардың өзара ықпалдастығы мен жер бетіндегі тіршілікті сақтау. Өйткені, мәдениет диалогының өзара әрекеттесуінде ешбір мәдени қауымдастық өзіне тән ерекшеліктерін жоғалтпайды.

Демек, этностың ерекшеліктері - тарихы, тілі, әдет-ғұрпы мен салт-дәстүрі. Бұлардың барлығы халықты сырттан төнген қауіптен қорғайтын негіз және этнос болмыстың жинақы көрінісі. Ал, ұлттық ерекшеліктері бар халықтың болашағы жарқын. Бұл көп жағдайда адам баласына және оның тәрбиесіне тәуелді.

Бұл мәселелер қоғамның көп саласының бірі ғылымның да назарынан тыс қалмайды. Оған дәлел ғылымда адам мәселесінің туындап, жаңа терминдердің пайда болуы. Осындай терминдердің қатарына «этнос субъектісі ретінде қалыптастыру» ұғымы да жатады. Көптеген ғалымдардың зерттеулерінде осы мағынаға жақын «ұлтжанды тұлға», «этнос тұлға», «мәдениеттің субъектісі ретінде қалыптастыру» деген түсініктер бар. Сонымен бірге, ұлы ойшылдардың еңбектерінде түбегейлі орын алған «сегіз қырлы, бір сырлы», «толық адам», «жетілген адам», «түзу адам» деген ой-пікірлері сәйкес келіп, олар әлі күнге дейін сақталып, ұрпақтан-ұрпаққа жалғасып келеді.

Сондықтан, бұл түсініктердің мәнін, мазмұны мен мағынасын, оның келешегі мен болмыс-бітімін, басқа этнос өкілдерінен ажыратып тұратын этнос белгілерін, қасиеттері мен ерекшеліктерін талдаудың орны ерекше. Біз, диплом жұмысымыздағы «этнос субъектісі ретінде қалыптастыру» ұғымының анықтамасын нақтылау мақсатында, жоғарыда аты аталған ұғымдардың даму тарихын, солсияқты жеке тұлға теориясы мен этнос теориясының негізгі қағидаларын қарастырдық.

Ерте заманнан бастап-ақ ақылгөй ойшылдардың басты назары тәрбие арқылы «сегіз қырлы, бір сырлы адам», «толық адам», «жетілген адам» қалыптастыру екендігіне ұлы ғұламалардың тұжырымдамалары дәлел.

Мәселен, Әл-Фараби «Адамның жан-жақты жетілуінің тиімді тетігі оның адамгершілік пен интеллектуалдық қасиеттерін тәрбиелеуде» екендігіне көңіл бөледі. Осыдан келіп адам жан-жақты адам болу үшін, оған ең алдымен оқу мен тәрбие қажеттігін баса айтады. Ұлы ойшыл пікірінің басты өзегі - осы арқылы «толық адам» қалыптастыру[1].

Ұлы ғұламаның ойы Жүсіп Баласағұнидың ілімдерінде жалғасын табады. Оның пікірінше, адам баласы өзінің қадір-қасиетімен, білімімен, ақылымен ғана сыйлы, жан-жақты екендігін көрсете алады. Ол үшін адамның даму жолына кедергі болатын тән құмарлық, тойымсыздық, қанағатсыздық, жан құмарлығы, шайтанға бой алдырушылық немесе имансыздық сияқты дұшпандардан сақтануды ескертеді. Оның біздің зерттеуімізге арқау болатын ойы жеке тұлғаның негізгі төрт құрылымдық компонеттерін (парасат, қанағат, әділет, дәулет) бөліп көрсетуі мен адамның үйлесімді дамуының осы төрт компоненттердің өзара бір-бірімен тепе-теңдікте болуын («төрт құбыласы бірдей тең») міндеітті түрде талап ететіндігін пайымдауы[4].

Қазақ ағартушыларының көшбашысы ұлы Абай дүниетанымының негізінде де жоғарыда қарастырылып отырған мәселелер аңғарылады. Абай шығармаларында жиі ұшырасатын «адам болу», «жарым адам», «толық адам», «адамшылық», «адамдық», «адамның адамдығы» деген ұғымдардың бәрі тәлім-тәрбиеге қатысты [4]. Бұл аталған ұғымдарды педагогика қағидаларымен салыстыра отырып қарастырғанда ғана толығырақ түсінуге мүмкіндік туады.

Ғұлама заманды және оның адамын түзету жастарды қайта тәрбиелеу деп біліп, адам болудың жолын көрсетеді. Ол үлгі еткен «толық адам» болудың жолы кай заманда, қай қоғамда болмасын өзінің мән-мағынасын, маңызын жоймайтын тәрбие қағидасы.

Ұлы ойшылдың пікірін сөз өнерінің айтулы зергері Мағжан Жұмабаев одан әрі дамытады. Ол өз еңбектерінде «толыққанды тұлғаға» тоқталып, оған мынадай анықтама береді: «толыққанды тұлға - өз ұлтын сүйген адам, ол өз ұлтының бақыты үшін өз бақытын құрбан қылады... өйткені, этнос мақтаныш - жеке адам мен ұлт үшін бұзылмас заң... Ердің бағасы... елге деген жүрегінің таза болуында, тілегінің елмен ортақ болуында...» [2].

Сонымен бірге, XX ғасырдың басында ұлт болашағын ойлаған зиялы азаматтарымыз Ж.Аймауытов, М.Дулатов, А.Байтұрсыновтың шынайы ұлт өкілін тәрбиелеу туралы ойлары күн тәртібінен түспек тұрмақ, барған сайын көкейкестігі артып отыр[3].

Жоғарыда ұлы ғұламалардың еңбектеріне жасалған тұжырымдарды дәлелдейтін болсақ, жер бетіндегі барлық адамдарды «сегіз қырлы, бір сырлы», «толық адам», «жетілген адам», «толыққанды адам» деуге болмайды. Ондай адамдардың қатарында болу үшін жаман қасиеттерден: арамдық, азғындық, арызқойлық, сараңдық, сайқалдык, әділетсіздік,әдепсіздік, пәлеқорлық, өсекшілдік, надандық, залымдық, жылпостық, қанағатсыздық, менменшілдіктен аулақ болып, жалпы адамзатты сүюі шарт. Олар таза жүректі, халқын сүйген, ел мұқтажын ойлаған, әділет пен адалдықты жақтаған, терең ойлы, намысқой, сертке берік, рақымшыл, жүзі жылы, әдепті, арлы адамдар болулары тиіс.

Осындай қасиеттердің арқасында ғана, мұндай адамдар жан-жақты дамып, жетіліп, нағыз өркениет жолына түсе алады және өз халқының ұлтжанды тұлғасына айналады. Демек, ұлтжанды тұлға жұмыр жердің қай бұрышында жүрсе де өзінің іс-әрекетімен, мінез-құлқымен, білімімен халқына деген сүйіспеншілік қасиеттерін тайға таңба басқандай айқын байқатып отырады.

Талданған зерттеу ұғымдарын негізге ала отырып, ой-өрісі, этнос мәдениеті, этнос рухы мен этнос өзіндік санасы дамыған тұлғаны қалыптастыру мәселелерімен айналысып жүрген бірқатар ғалымдардың еңбектеріндегі берілген анықтамаларды қарастырып, талдауды жөн көрдік.

«Этнос тұлға» ұғымына ең бірінші анықтаманы берген профессор К.А.Оразбекова. Ғалымның пікірі бойынша, «этнос тұлға» белгілі тілі, діні, мәдениеті, салт-санасы қалыптасқан ортада жеке адамға тән қасиеттерімен өз ұлтының, халқының тұрмыс-тіршілігін бойына сіңіріп, этнос намыс, талғам және этнос сана белгілерін өз бойында тұтастай көрсетіп, ең жоғары рухани деңгейде дамыған адам[5].

Бұл орайда Ж.Ж.Наурызбайдың «жан-жақты мәдениетті тұлға» өз мәдениеті арқылы өзге мәдениеттерге бағыт ұстаған адам деген пікірі айрықша назар аудартады, яғни төл мәдениетті терең білу ол үшін - басқа мәдениеттерге этнос субъектісі ретінде қызығушылықтың іргетасын қаласа, көп мәдениетпен танысу - рухани баю мен дамудың негізі болады[4].

Зерттеліп отырған мәселені қарастыру үшін «идивид», «жеке тұлға», «субъект» ұғымдарының тарихи дамуын танып, талдауды қажет етеді. Қазіргі таңда әлеуметтік ғылымдар саласындағы бұл ұғымдардың зерттелу аясы өте кең. 70 - жылдардан бастап жеке тұлға проблемасына ықылас күрт артып, баса назар аударыла бастады. Солардың қатарына кеңестік психологияда жеке тұлғаның өзін-өзі дамыту ерекшелігін зерттеген Л.С.Выготский, А.Н.Леонтьев, К.К.Платонов, Б.Г. Ананьев, С.Л.Рубинштейн, А.Г. Асмолов, А.В. Петровский және т.б.еңбегі жатады[6].

Сонымен, индивид - адамзат қауымдастығының жеке бір өкілі, табиғи шектелу шеңберінен асып шыққан тіршілік иесі. Жеке тұлға - адамдар арасындағы өзінің ұстаным-орнын, еркін және жауапкершілігін анықтай отырып, қоршаған ортамен, қоғаммен, адами қарым-қатынастар жүйесімен, мәдениетпен өзара әрекеттестікте қалыптасатын қоғамның өкілі қалыптастырушы адам.

Ал, субъект - адамның биологиялық, әлеуметтік, даралық және тағы да басқа ерекшеліктері мен қасиеттеріне тән бірлігін ашатын анағұрлым кең мағынадағы түсінік.

Жоғарыда қарастырылған тұжырымдар біз зерттейтін мәселенің бір қырын анықтауға жол берілсе, оның теориялық негізделуіне қазіргі уақытта ғылыми этнос субъектісі ретінде қызығушылық туғызатын этнология қағидалары талдауды талап етеді.

Солардың бірі Л.Н.Гумилевтің жекелеген идеялары. Ғалымның этнос туралы теориясын бағалауда әр алуан көзқарас болғанына қарамастан, оның кейбір тұжырымдарының этнос өкілін қалыптастыруда маңызы зор[7].

Жоғарыдағы сөз еткен «толық адам» мен этностың пайда болуы мен оның гүлденуіне әсерін тигізетін пассионарий адамдар туралы ғалымның ойының белгілі бір дәрежеде өзара байланысы бар екендігін мойындаймыз. Себебі «толық адам» ұғымы жас ұрпақтың бойына рухани-адамгершілік құндылықтарды бағалай білетін адам қалыптастыру мақсатында пайдаланылса, «пассионар» ұғымында рухы биік, ұлттың өзіндік санасы жоғары адам қалыптастыру мүмкіндігі туындайды. Осының негізінде біздің зерттеп отырған мәселе бойынша мына сенімді ой-тұжырымдарға келуге болады деп ойлаймыз: ұлтаралық қарым-қатынастар тұсында этностардың кірігуі, сіңісуі, этностың ыдырауы, жойылуы немесе жою процестері елеусіз жүріп жатқаны ең алдымен этнос секілді өзіне тән этнодифференциалды белгілеріне (туған тілі, туған тарихы, мәдениеті) ие болуына байланысты болады.

Сонымен қатар, Ю.В.Бромлейдің көптеген этнос теорияларының ішінен, өзінің көп мағыналығымен және мұқият талдауымен ерекшеленетін: «Әрбір адам ұлттың этникалық сипаттарына жататын және соған сай этникалық сана сезімде көрініс беретін мәдениеттің, тілдің, мінез-құлықтың, тарихи тағдырдың, т.б. жалпылығын бірдей бөлісіп, белгілі бір мөлшерде түйсінген жағдай да ғана өз ұлтының мүшесі бола алады», - деген ілімін біз зерттеуіміздің әдіснамалық негізі қалыптастыру қабылдаймыз[6].

Осы орайда, К.Ж. Қожахметованың «этнос теориясы біздің мәдени мұрамыз болып табылады, сондықтан, оған ұқыптылықпен, саналылықпен қарау керек» деген пікірі «этнос теориясынын» қандай жетістіктері практикалық жұмысқа пайдаланылатынын, қандай кемшіліктері «мұражай» мұрағаты қалыптастыру сөреге қойылатынын анықтап, шешім қабылдауға мүмкіндік береді[5].

Аталған ғалымдардың пайымдауынша, қарастырып отырған этнос өкілінің маңызды сипатының бірі мәдениет болып табылады, өйткені одан этнос ерекшеліктер айрықша көрініс алады. Елімізде болып жатқан түрлі теріс қылықтар ұлтымыздың кейбір өкілдерінің осы қағидаларды ескермеуінен туындайды. Демек, өз ұлтының мәдениетін меңгеру барысында ғана этнос өкілінің этнос өзіндік санасы қалыптасады. Ал, этнос өзіндік санасын жоғалтқан ұлт құрып кету қаупіне ұшырауы мүмкін деуімізге Қ.Жарықбаев сынды ғалымдардың ұлттық өзіндік сана ұғымына берген анықтамалары негіз болып отыр[1].

Этнос өкілінің жан-жүйесі мен сана-сезімінің дамуы айналасы мен қоғамдық өмірге тәуелді. Осындай жағдайда оның дүниетанымы мен сезімі,

арманы мен талғамы, кісілігі, яғни «менталитет», «біртектілік» сияқты жеке-дара ерекшеліктері қалыптасады. Менталитетке берілген анықтамалардың біздің еңбегіміз үшін аса маңыздылығы - этнос өкіліне тән жақсы қасиеттер оның Отанын дамытып, алдыңғы қатарға көтеретіндігінде. Біз қарастырып отырған менталитет ұғымы біртектілікпен тікелей байланысты. «Біртектілік» дегеніміз, тұлғаның өз-өзіне сыртқы ортасының қасиеттері мен ерекшеліктерін көшіру, жеке тұлғалық тіршілігіне орай айтылған жағдайда өмірлік маңызға ие белгі-қасиеттерді көтеруге ұмтылу процесі қалыптастыру түсіндіріледі. Ұқсастыру, еліктеу процесінің негізгі мақсаты да сол. Яғни күш көрсетпей -ақ, у арқылы емес, адамның өзі ие болғысы келген құндылықтар мен қасиеттерді еркін таңдауы.

Этнос өкілінің нақты бір этносқа жатуын білдіретін этникалық біртектілік мәселесі біз үшін өте маңыздыЖоғарыдағы ой-пікірлерді жинақтап, саралау қазіргі қоғам талабына сай өзекті проблема - ұлтжанды адамды қалыптастыру ғалымдардың басты нысанасына ілігіп, көрініс тапқандығына көзімізді жеткізді.

**ӘДЕБИЕТТЕР ТІЗІМІ:**

1. Жарықбаев Қ., Қалиев С. Қазақ тәлім - тәрбиесі. - Алматы: Санат, 1995.-350 б.

2. Жарықбаев Қ.Б. Ақылдың кені, - Алматы, 1991 ж.

3.Жарықбаев Қ.Б. Қазақ ағартушыларының еңбектеріндегі оқыту мен тәрбие мәселелері.- Алматы, 1997ж.

4. Еликбаев Н.Е. О национальной психологии казахской нации. - А., 1991.-184 с.

5.Амирова Б.А. Оқыту процесінде этникалық жаңсақ нанымдардың өзгеруі: Пс.ғал.кан.дисс.автореф. - Алматы, 1998. - 24 б.

6. Аймағанбетова О.Х. Основы этнопсихологии: Учебное пособие. -Алматы: Литера, 2003. - 178 с.

7. Дробижева Л.М. Этносоциология// энциклопедический социологический словарь / Под ред. Г.В.Осипова. - М., 19995. - 918с.

**Научный руководитель:**

професср.,к.п.н.Таубалдиева Жуматай.